पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में बढ़ रहे कोरोना संक्रमण की रोकथाम के लिए एक तरफ मुख्यमंत्री गहलोत जन अनुशासन पखवाड़ा लागू कर कोरोना पर काबू पाने का प्रयास कर रहे हैं। वहीं प्रशासनिक अमला मुख्यमंत्री के आदेशों की धज्जियां उड़ा रहा है। ऐसा ही मामला हनुमान नगर में उस समय देखने को मिला, जब पुलिस ने क्षेत्र में बिना वजह घूम रहे लोगों को पकड़कर संबंधित क्वारंटाइन सेंटर छोडा।
वहीं प्रशासनिक अधिकारियों ने मात्र 500-500 रुपए का जुर्माना वसूल कर बाहर नहीं घूमने की चेतावनी के साथ सभी को रिहा कर दिया। जबकि मुख्यमंत्री के आदेशों में उल्लेखित है कि दोपहर 11 बजे बाद बिना वजह घूमने वालाें को संस्थागत क्वारंटाइन सेंटर भेजा जाएगा तथा सभी की आरटी पीसीआर जांच के बाद रिपोर्ट नगेटिव आने वालों को छोड़ा जाएगा तथा पॉजिटिव रिपोर्ट वालों को 15 दिन के लिए क्वारंटाइन किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn